**Մարզպետի տեղակալ Վարդան Ալեքսանյանի ելույթը հաշմանդամություն ունեցող անձանց հարցերով զբաղվող Տավուշի** **մարզային հանձնաժողովի ընդլայնված նիստում 03.08.2018**

Տավուշի մարզպետ Վահե Ղալումյանի և մարզպետարանի աշխատակազմի անունից ողջունում եմ հանձնաժողովի աշխատանքը: Հաշմանդամության խնդիրները բոլոր քաղաքակիրթ հասարակություններում պետք է պահվեն ուշադրության կենտրոնում, և ուրախալի է, որ այսօր հաշմանդամները ոչ թե ունեն կարեկցանքի, խղճահարության կամ օգնության կարիք, այլ հասարակության մեջ լիարժեք ինտեգրվելու հնարավորություն՝ իրացնելու իրենց սոցիալական, իրավական, մշակութային ու տնտեսական բոլոր իրավունքները:Մոտեցումները փոխվել են, և ողջունելի է, որ այսօր գերակշիռ է դառնում սոցիալական ներառման մոդելը, որը հաջողությամբ իրականացնում է ,,Հույսի կամուրջ,, հասարակական կազմակերպությունը: